《喜水退过南园问劳子与伯仲兼怀水东别业》
元代·刘崧

城隅水落两沟浑，犹见泥痕上井垣。昨日岂无鱼入市，今朝始有客敲门。

芙蓉别港船初渡，筼竹深林榻谩存。禾黍未收沙垄没，无端愁杀水东村。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。